สังคมข่าวหุ้น
ติดตามการประกาศผลประกอบการกลุ่มแบงก์ที่จะทยอยออกมามากขึ้น โดยเฉพาะแบงก์ขนาดใหญ่ หากออกมาดีจะช่วยหนุนดัชนีหุ้นไทยกลับมาปรับตัวขึ้นได้
ติดตามการประกาศผลประกอบการกลุ่มแบงก์ที่จะทยอยออกมามากขึ้น โดยเฉพาะแบงก์ขนาดใหญ่ หากออกมาดีจะช่วยหนุนดัชนีหุ้นไทยกลับมาปรับตัวขึ้นได้
17 ม.ค. 2565

ดัชนีตลาดหุ้นไทยปิดที่ระดับ 1,672.63 จุด ลดลง 7.39 จุด มูลค่าการซื้อขาย 90,986.73 ล้านบาท ติดตามการประกาศผลประกอบการกลุ่มแบงก์ที่จะทยอยออกมามากขึ้น โดยเฉพาะแบงก์ขนาดใหญ่ หากออกมาดีจะช่วยหนุนดัชนีหุ้นไทยกลับมาปรับตัวขึ้นได้
SUPER กางแผนปี 2565 ปักธงมีรายได้ 1.3 หมื่นล้านบาท โต 35% จากปี 2564 คาดจะมีรายได้ประมาณ 1 หมื่นล้านบาท เตรียมบุ๊กกำลังการผลิตใหม่เข้าพอร์ตเพิ่มอีก 358 เมกะวัตต์ เริ่มทยอย COD โครงการวินด์ฟาร์มเวียดนาม มิ.ย.นี้ 30 เมกะวัตต์, โรงไฟฟ้าขยะ, โรงไฟฟ้าไฮบริด พร้อมศึกษาแผนขยายการลงทุนในกัมพูชาและอินโดนีเซีย มั่นใจอนาคตยังมีการเติบโตได้อย่างต่อเนื่อง
วันนี้ (17 ม.ค. 2565) “เทิร์นคีย์ คอมมูนิเคชั่น เซอร์วิส” หรือ TKC เข้าเทรดในตลาด SET เป็นวันแรก หลังประสบความสำเร็จในการเปิดจองซื้อ 78 ล้านหุ้น ที่ราคา 18 บาท/หุ้น คิดเป็น P/E เท่ากับ 17.54 เท่า นับเป็นอีกบริษัทน้องใหม่ไอพีโอที่เนื้อหอมตั้งแต่วันแรกที่เปิดจองซื้อ ขณะที่บทวิเคราะห์จากบริษัทหลักทรัพย์มอง TKC มีความโดดเด่นและน่าจับตามอง ประเมินช่วงราคาเหมาะสมอยู่ที่ 28-30.50 บาท
MAKRO แจ้งฟรีโฟลต 13.53% หลังขายหุ้น PO ได้ต่ำกว่าเป้าหมาย ทำให้ฟรีโฟลตไม่ได้ตามแผนที่ไม่น้อยกว่า 15% พร้อมเล็งหาแนวทางในการเพิ่มฟรีโฟลต เพื่อเสริมสภาพคล่องและโอกาสในการเข้า Index Fund…
หุ้น CMO ในช่วงสัปดาห์ก่อนฮอตไม่เบาเลย ขึ้นเรื่อย ๆ ล่าสุดวันที่ 14 ม.ค. 2565 ราคาหุ้นอยู่ที่ 8.80 บาท พุ่งกว่า 55% จากวันที่ 30 ธ.ค. 2564 อยู่ที่ 5.65 บาท ตั้งแต่เปลี่ยนทีมบอร์ดใหม่เมื่อวันที่ 4 ม.ค. 2565 “กิติศักดิ์ จำปาทิพย์พงศ์” CEO คนใหม่ ยิ้มแก้มปริ หลังลุยงานอย่างหนัก ได้ยินมาว่าเตรียมปรับโฉมใหม่เร็ว ๆ นี้ ลุยธุรกิจ experience tech งานนี้จับตาดูเลยจะว้าวขนาดไหน เรียกได้ว่าเป็นการเปลี่ยนแปลงครั้งใหญ่ในรอบ 35 ปี กันเลยทีเดียว
ตลาดหลักทรัพย์ฯ ให้ GLORY ใช้เกณฑ์ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 17 ม.ค.-25 ก.พ. 2565 ส่งผลให้สภาพคล่องการเก็งกำไรปรับลง จากก่อนหน้านี้ที่มีหุ้นที่ยังใช้ Cash Balance คือ DITTO ใช้ถึง 17 ม.ค. 2565 MVP, MVP-W1 ใช้ถึง 19 ม.ค. 2565 ส่วน BWG, CHO, HL, SAAM, SAAM-W1, SAAM-W2 ใช้ถึง 21 ม.ค. 2565 JCKH, JCKH-W1 ใช้ถึง 27 ม.ค. 2565 ด้าน FVC, GCAP, JAS, SECURE, SICT, MACO, MACO-W3, MONO, UBE ใช้ถึง 28 ม.ค. 2565 LIT, LIT-W1 ใช้ถึง 2 ก.พ. 2565 PROEN ใช้ถึง 11 ก.พ. 2565 BE8, K, K-W1 ใช้ถึง 18 ก.พ. 2565 ขณะที่ระดับ 2 ใช้เกณฑ์ห้ามคำนวณวงเงินซื้อขาย และ Cash Balance มี BWG ใช้ถึง 21 ม.ค. 2565 BIG ใช้ถึง 26 ม.ค. 2565 SICT ใช้ถึง 1 ก.พ. 2565 JTS ใช้ถึง 2 ก.พ. 2565 และระดับ 3 ใช้เกณฑ์ห้าม Net settlement, ห้ามคำนวณวงเงินซื้อขาย และ Cash Balance มี AJA, AJA-W3 ใช้ถึง 21 ม.ค. 2565 CMO ใช้ถึง 25 ม.ค. 2565 TRC ใช้ถึง 28 ม.ค. 2565 และ PSG ใช้ถึง 31 ม.ค. 2565
ปิดท้ายพบกับข่าวหุ้นเจาะตลาด เวลา 9.35-11.00 น. ดำเนินรายการโดย บูรพา สงวนวงศ์ และ สุภชัย ปกป้อง รับชมสด ๆ ผ่าน www.facebook.com/kaohoon online, www.facebook.com/tv.kaohoon และ FM 102 Mhz
พร้อมอัปเดตตลาดทุนทุกวันจันทร์-ศุกร์กับ “ข่าวหุ้นทีวีออนไลน์” เริ่มจาก Pre-Open Report โดย อารียานันท์ สัทธรรมสกุล เวลา 9.10 น. ตามด้วย Mid-Day Report โดย บูรพา สงวนวงศ์ เวลา 12.25 น. ปิดท้ายด้วย Post Market Report โดย สุภชัย ปกป้อง เวลา 17.30 น.